**ΠΡΟΓΡΑΜΜΑ LAWYEREX - ΠΡΟΣΚΛΗΣΗ ΓΙΑ ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ ΣΤΑ WEBINAR ΙΤΑΛΙΑΣ ΚΑΙ ΡΟΥΜΑΝΙΑΣ**

Ο Δικηγορικός Σύλλογος Αθηνών συμμετέχει μέσω του European Lawyers Foundation (Ιδρύματος Ευρωπαίων Νομικών) από κοινού με τους δικηγορικούς συλλόγους Γαλλίας, Ιταλίας, Κύπρου, Σλοβακίας, Τσεχίας, Ρουμανίας, Ισπανίας και Πολωνίας στο πρόγραμμα ανταλλαγής δικηγόρων Lawyerex.

Το συγκεκριμένο πρόγραμμα έχει σκοπό να γνωρίσουν οι συμμετέχοντες το δικαστικό σύστημα και τη δικηγορική πράξη σε άλλα κράτη μέλη της ΕΕ.

To πρόγραμμα, λόγω της πανδημίας COVID 19, αντί για την επιτόπια ανταλλαγή δικηγόρων θα συνεχιστεί κατά το τρέχον έτος μέσω διαδικτυακών σεμιναρίων (Webinars) από τους ανωτέρω συλλόγους.

Θα πραγματοποιηθούν συνολικά 9 διαδικτυακές ημερίδες (Webinars), μία για κάθε κράτος μέλος της ΕΕ που συμμετέχει στο πρόγραμμα (Γαλλία, Ιταλία, Ελλάδα, Κύπρος, Σλοβακία, Τσεχική Δημοκρατία, Ρουμανία, Ισπανία και Πολωνία) όπου οι εθνικοί εμπειρογνώμονες θα παρουσιάσουν το νομικό σύστημα της οικείας χώρας. Παράλληλα, θα υπάρχει άμεση αλληλεπίδραση με τους συμμετέχοντες μέσω περιπτωσιολογικών μελετών (case studies) σε μικρές ομάδες (workshop sessions).

Η παρούσα ανακοίνωση αφορά την υποβολή αιτήσεων συμμετοχής για τα:

- **Webinar του Δικηγορικού Συλλόγου Ιταλίας** (Consiglio Nazionale Forense) που θα πραγματοποιηθεί στις**27 Οκτωβρίου 2021 (15.00 CET ώρα Ιταλίας) και το**

**-Webinar του Δικηγορικού Συλλόγου Ρουμανίας (National Association of the Romanian Bars)** που θα πραγματοποιηθεί στις**28 Οκτωβρίου 2021 (10.00 CET ώρα Ρουμανίας)**

**Επισυνάπτονται τα αναλυτικά προγράμματα.**

Στα webinar αυτά θα συμμετάσχουν **έως 5 δικηγόροι στο καθένα.**

Τα σεμινάρια θα έχουν τρίωρη διάρκεια , θα παρουσιαστούν **στην αγγλική γλώσσα** και θα περιλαμβάνουν εισαγωγή στα δικαστικά σύστηματα της Ιταλίας και Ρουμανίας αντίστοιχα , με ειδική αναφορά στο ισχύον αστικό και ποινικό δικονομικό πλαίσιο· θα ακολουθήσει εργαστήριο με case studies, ενώ παράλληλα θα υπάρξει δυνατότητα δικτύωσης των συμμετεχόντων (οι οποίοι θα προέρχονται από τα 9 συμμετέχοντα ευρωπαϊκά κράτη).

Στους συμμετέχοντες θα χορηγηθεί πιστοποιητικό παρακολούθησης από το**Ίδρυμα Ευρωπαίων Νομικών (European Lawyers Foundation)**.

Η συμμετοχή στα διαδικτυακά σεμινάρια δεν αποκλείει τη συμμετοχή στις φυσικές ανταλλαγές στο πλαίσιο του προγράμματος LAWYEREX στο μέλλον και είναι χωρίς κόστος συμμετοχής για τους συμμετέχοντες.

Προϋποθέσεις συμμετοχής είναι:

-Οι ενδιαφερόμενοι να είναι Δικηγόροι.

-Να έχουν πολύ καλή γνώση της αγγλικής γλώσσας (καθώς τα σεμινάρια θα διεξαχθούν στα αγγλικά).

-Να συμπληρώσουν την επισυναπτόμενη αίτηση εκδήλωσης ενδιαφέροντος στο email **tsiri.an@dsa.gr μέχρι 22 Οκτωβρίου 2021  (μέχρι 15.00)**(τηλ.2103398206).

Eφόσον ο αριθμός των ενδιαφερομένων υπερβαίνει τους 5, η επιλογή θα πραγματοποιηθεί με κλήρωση.

Το Πρόγραμμα συγχρηματοδοτείται από πόρους του Προγράμματος Δικαιοσύνη (JUST) της ΕΕ κατά 80%.

This project is financed with the support of the Justice Programme (JUST) of the European Union.